मुझेे निगम आयुक्त भाजपा नेताओं के विवाद की जांच नहीं सौंपी : खींवसर
श्रीराम इंटरनेशनल होटल से यूडी टैक्स वसूली के दौरान विवाद का मामला
सिटीरिपोर्टर | जोधपुर
यूडीटैक्स के 69 लाख रुपए होटल श्रीराम इंटरनेशनल से वसूली के दौरान नगर निगम आयुक्त हरिसिंह राठौड़ तथा भाजपा नेताओं के बीच उपजे विवाद की जांच प्रभारी उद्योग मंत्री गजेंद्रसिंह खींवसर नहीं कर रहे हैं। खींवसर ने कहा कि उन्हें किसी ने भी होटल में निगम आयुक्त तथा भाजपा नेताओं के आपस में भिड़ने की जांच नहीं सौंपी है। मामले की जांच के लिए तो संगठन और ही सीएमओ की ओर कोई निर्देश मिले हैं। उन्हें मीडिया से ही इस मामले की जांच करने की जानकारी मिली है।
खींवसर से मंगलवार को जब भास्कर ने पूछा कि टैक्स वसूली के दौरान झगड़े की जांच रिपोर्ट कब तक सीएमओ को देंगे। इसके जवाब में उन्होंने कहा- ये तो आप मुझे बता रहे हैं। मैं कई दिनों से सुन रहा हूं, बार-बार पूछा भी जा रहा है कि मैं इस प्रकरण की जांच कब पूरी करूंगा आैर जांच में क्या रहा। मुझे इस बात पर हैरानी हो रही है कि किसी ने जांच सौंपी नहीं, बावजूद इसके सुर्खियां बन गईं। इस बारे में अभी तक पार्टी या सीएमओ की ओर से नहीं बताया गया है।
गौरतलब है कि गत 17 दिसंबर को होटल श्रीराम इंटरनेशनल में यूडी टैक्स के बकाया 69 लाख रुपए वसूलने के दौरान नगर निगम आयुक्त के साथ भाजपा नेताओं ने बदसलूकी की थी। इसके जवाब में नगर निगम के कर्मचारियों ने विरोध जताते हुए हंगामा किया था। महापौर घनश्याम ओझा को कमरे में बंद तक कर दिया था।
hin_Deva bho_Deva mai_Deva hin_Deva hin_Deva hin_Deva